CELEX: C2006/036/47
Language: lt
Date: 2006-02-11 00:00:00
Title: Byla C-432/05  Högsta domstolen 2005 m. lapkričio 24 d.  nutartimi pateiktas prašymas priimti prejudicinį sprendimą byloje  Unibet (London) Ltd ir Unibet (International) prieš Justitiekanslern (Švedija)

11.2.2006   
            
            
               LT
            
            
               Europos Sąjungos oficialusis leidinys
            
            
               C 36/23
            
         
      Högsta domstolen2005 m. lapkričio 24 d. nutartimi pateiktas prašymas priimti prejudicinį sprendimą byloje Unibet (London) Ltd ir Unibet (International) prieš Justitiekanslern (Švedija)
   
   (Byla C-432/05)
   (2006/C 36/47)
   Proceso kalba: švedų
   
      Högsta domstolen2005 m. lapkričio 24 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. gruodžio 5 d., priimti prejudicinį sprendimą byloje Unibet (London) Ltd ir Unibet (International) prieš Justitiekanslern (Švedija).
   
      Högsta domstolen prašo Teisingumo Teismo atsakyti į šiuos klausimus:
   
               1.
            
            
               Ar Bendrijos teisės reikalavimą, jog nacionalinės procesinės taisyklės asmeniui turi suteikti veiksmingą pagal Bendrijos teisę atsirandančių teisių apsaugą, reikia aiškinti taip, kad ieškinys, pareikštas dėl tam tikrų nacionalinių materialinių nuostatų neatitikties EB 49 straipsniui pripažinimo priimtinas tik tuo atveju, kai šių nuostatų atitiktis minėtam straipsniui gali būti nagrinėjama tik pateikiant prejudicinį klausimą, pavyzdžiui, pareiškus ieškinį dėl žalos atlyginimo, ieškinį dėl nacionalinės materialinės nuostatos pažeidimo arba vykdant teisminę priežiūrą?
            
         
               2.
            
            
               Ar pagal Bendrijos teisę atsirandantis veiksmingos teisinės gynybos reikalavimas reiškia, kad nacionalinė teisinė sistema turi suteikti laikinąją apsaugą, kuria remiantis asmeniui galima netaikyti nacionalinių normų, trukdančių jam pasinaudoti tariama pagal Bendrijos teisę kylančia teise tam, kad jis šia teise galėtų naudotis iki nacionalinis teismas galutinai išnagrinės klausimą, ar tokia teisė egzistuoja?
            
         
               3.
            
            
               Teigiamai atsakius į antrą klausimą:
               Tais atvejais, kai abejojama dėl nacionalinių nuostatų atitikties Bendrijos teisei, ar tai reiškia, kad nagrinėdamas prašymą taikyti laikinąją apsaugą pagal Bendrijos teisę kylančioms teisėms, nacionalinis teismas privalo taikyti tokios apsaugos sąlygas reglamentuojančias nacionalines nuostatas ar Bendrijos kriterijus?
            
         
               4.
            
            
               Jeigu į trečią klausimą bus atsakyta, kad reikia taikyti Bendrijos teisės kriterijus, kokie yra šie kriterijai?